Durian merah

Durio kutejensis, biasa dikenali sebagai durian pulu, durian merah, durian nyekak, durian Pakan, durian Kuluk, atau lai, ialah sejenis pokok buah subtingkat hutan hujan primer dari Borneo.

Penerangan
Ia ialah sejenis pokok bersaiz kecil hingga sederhana yang sangat menarik yang boleh tumbuh hingga 30 meter tinggi. Ia mempunyai daun besar yang berkilat, bunga merah yang banyak yang mengeluarkan bau bangkai yang kuat pada waktu antesisnya. Spesies ini dilaporkan didebungakan oleh lebah tualang, burung dan juga kelawar. Buah duriannya yang besar mempunyai isi kuning yang tebal, dengan rasa manis yang sederhana dan tekstur berkrim sama dengan Durio zibethinus. Ia berbuah lambat dalam musim.

Kegunaan
Ia ditanam di utara dan tengah Sarawak, Malaysia dan Kalimantan Timur, Indonesia dan diperkenalkan ke Pahang, Malaysia dan Queensland, Australia. Di Brunei, buah durian merah (D. kutejensis) lebih menjadi pilihan pengguna tempatan berbanding durian kampung (D. zibethinus), walaupun durian kampung ialah satu-satunya spesies yang ada dalam pasaran antarabangsa. Buahnya juga dikatakan mempunyai rasa yang lebih sedap berbanding durian kampung.

Galeri

Rujukan

Bacaan lanjut





kutejensis


Kategori:Flora endemik Borneo
Kategori:Buah berasal di Asia
Kategori:Pokok Borneo
Kategori:Flora rentan Asia